open-index/open-wikipedia-markdown huggingface dataset:
Aarne Tarasti

**Aarne Eemil Tarasti** (vuoteen 1934 **Tapper**; 19. marraskuuta 1906 Karttula – 20. huhtikuuta 1972 Helsinki) oli suomalainen juristi ja hallintomies. Hän toimi sosiaaliministeriön hallitusneuvoksena ja kansliapäällikkönä 1943–1972 ja vaikutti suomalaisen sosiaaliturvan kehitykseen. Hän oli oppiarvoltaan lakitieteen lisensiaatti.

Aarne Tarasti syntyi Karttulassa kauppiasperheeseen ja kävi koulunsa Kuopiossa (ylioppilas 1927). Hän opiskeli oikeustiedettä Helsingin yliopistossa ja suoritti ylemmän oikeustutkinnon vuonna 1934 ja lisensiaatintutkinnon vuonna 1938; varatuomarin arvon hän sai vuonna 1936.

Tarasti aloitti virkamiesuransa Mikkelin lääninhallituksessa 1934 ja siirtyi vuonna 1939 sisäasiainministeriöön ja 1943 sosiaaliministeriöön osastopäälliköksi ja hallitusneuvokseksi. Hän oli mukana toimittamassa *[[Kodin lakikirja]]a* ja toimitti sosiaalihuollon lakijulkaisuja.

Aarne Tarasti oli keskeisessä osassa, kun Suomeen luotiin sotien jälkeen hyvinvointipolitiikkaa. Hän oli Pohjoismaisen sosiaalipoliittisen komitean jäsen, ja hän perehtyi Ruotsin sosiaalipolitiikkaan. Hän pyrki edistämään sosiaaliturvaa ja hyvinvointivaltiota ja näin kohentamaan kansalaisten elinoloja, sillä hän käsitti sosiaaliturvan ja yhteiskuntarauhan riippuvan toisistaan. Sosiaalipolitiikkaa hän luonnehti seuraavasti: "Sosiaalipolitiikan johtavia periaatteita ovat humaanisuus, suvaitsevaisuus, tasa-arvoisuus ja ihmisarvon tunnustaminen."

Ylitarkastaja Kari Tarasti, professori Eero Tarasti ja hallintoneuvos Lauri Tarasti ovat hänen poikiaan.

## Lähteet
Lexington-luokka (lentotukialus)

**Lexington-luokka** oli Yhdysvaltain laivaston kahden aluksen muodostama lentotukialusluokka toisessa maailmansodassa.

Luokan alukset oli valmistettu muuttamalla kaksi ensimmäisen maailmansodan aikana aloitettua Lexington-luokan taisteluristeilijää lentotukialuksiksi, kun vuoden 1922 Washingtonin laivastosopimus pakotti keskeyttämään kaiken laivaston uudistuotannon. Sopimus kuitenkin mahdollisti kahden keskeneräisen aluksen muuttamisen lentotukialukseksi.

## Alukset

## Lähteet

*
*

### Viitteet
The Jealous Kind

**The Jealous Kind** on yhdysvaltalaisen laulaja-lauluntekijä Delbert McClintonin vuonna 1980 julkaistu studioalbumi.

Levy-yhtiö on Capitol Records ja taustalla ovat myös EMI ja Muscle Shoalsin MSS Records, sillä tuottajina ovat toimineet Barry Beckett ja Muscle Shoalsin rytmiryhmä.

Albumi on äänitetty Muscle Shoalsin studioilla Alabaman Sheffieldissä. Äänittäjänä ja miksaajana on toiminut Greg Hamm apulaisenaan Mary Beth McLemore. Tuotantoassistentti on Dick Cooper. Masteroinnin on tehnyt Wally Traugott Capitol Recordsin studioilla.

Levykannen on suunnitellut Peter Shea ja valokuvat on ottanut Mark Hanauer.

Delbert McClintonin managerina on toiminut Don Light.

Albumin on esitellyt Soundin numerossa 1/1981 Waldemar Wallenius. Siinä hän mainitsee, että ennen tätä levyä McClintonin levy-yhtiöitä ovat olleet ABC Records ja Capricorn Records. Aikaisemmista albumeista hän mainitsee kolme suosikkiaan: *[[Victim of Life's Circumstances]]*, *[[Love Rustler]]* ja 1950-luvun R&B-klassikoita sisältävä *[[Genuine Cowhide]]*. Uusimmassa Billboardissa tämä albumi oli noussut listasijalle 108 ja albumilta poimittu single *Giving It Up for Your Love* yllättäen sijalle 19.

## Kappaleet

 Sivu 1 

# "Shotgun Rider" (James Hurt – Larry Henley – John Slate) – 3:05
# "I Can't Quit You" (Bobby Charles) – 3:28
# "Giving It Up for Your Love" (Jerry Williams) – 3:45
# "The Jealous Kind" (Bobby Charles) – 4:30
# "Going Back to Louisiana" (Bobby Osborne) – 2:50

 Sivu 2 

# "Baby Ruth" (John D. Wyker) – 3:03
# "Bright Side of the Road" (Van Morrison) – 3:01
# "Take Me to the River" (Al Green – Mabon Hodges) – 3:27
# "Shaky Ground" (Jeffrey Bowen – Eddie Hazel – Al Boyd) – 3:00
# "My Sweet Baby" (Billy Earl McClelland) – 2:42

Julkaisijat ovat kappalejärjestyksessä House of Gold Music, Inc. / BMI; Music Patch / BMI; Blackwood Music, Inc. / Urge Music / BMI; ARC Music Corp. / BMI; Gaylo Music / BMI; Teddy Jack Music / BMI; Essential Music / BMI; Jac Publishing / Al Green Music, Inc. / BMI; Jobete Music Company, Inc. ASCAP / Stone Diamond Music Corp. / BMI ja Sea Oats Music, Inc. / BMI

## Muusikot

* Roger Hawkins – rummut, lyömäsoittimet
* David Hood – basso
* Reese Wynan – kosketinsoittimet
* Randy McCormick – kosketinsoittimet, syntetisaattori
* Barry Beckett – kosketinsoittimet
* Billy Sanders – sähkökitara, akustinen kitara
* Jimmy Johnson – sähkökitara
* Wayne Perkins – sähkökitara, akustinen kitara
* Muscle Shoals Horns – puhallinsoittimet
* Robert Harwell – saksofoni, saksofonisoolot
* Harrison Calloway – trumpetti
* Harvey Thompson – saksofoni
* Charles Rose – vetopasuuna
* Ronnie Eades – baritonisaksofoni
* Bonnie Bramlett – taustalaulu

Taustalaulu kappaleella "Shotgun Rider":
* Lenny LeBlanc
* Robert Byrne
* Eddie Struzick

Yksittäiset lyömäsoittimet (Special Percussion):
* Mary Beth McLemore
* Bob Krusen
* Dick Cooper

## Lähteet

* Delbert McClinton LP *The Jealous Kind* (Capitol Records ST-12115, 1980)
*
Sari Tamminen

**Sari Hannele Tamminen** (s. 23. toukokuuta 1967 Turku) on suomalainen juontaja.

Tamminen tunnetaan erityisesti Yle TV2:n vuosina 1996–2011 esittämän *[[Kesäillan valssi (televisio-ohjelma)|Kesäillan valssi]]* -televisio-ohjelman juontajana. Hän juonsi ohjelmaa sen alusta alkaen, mitä ennen hän oli mukana sitä edeltäneessä, kesinä 1992–1995 esitetyssä tanssiohjelmassa *Sataman valot*. *Sataman valoissa* hänen juontajaparinaan toimi Raimo Piipponen, kun taas *Kesäillan valssissa*, jota hän juonsi useina kesinä myös yksin, hänen kanssajuontajinaan olivat muun muassa Hannu Lumivuori, Heikki Kahila ja Janne Kataja. Muita TV2:n ohjelmia, joissa hän on ollut mukana, ovat olleet muun muassa *Kansanhuvit*, *Huvin vuoksi* ja *Pojat kansan urhokkaan*. Hän on juontanut myös Kutosen raviohjelmaa *Vermon kutonen*. 
 
Tamminen on juontanut television lisäksi myös radiossa, kanavilla Auran Aallot, Iskelmä ja Radio Pooki. Hän on tehnyt myös juontokeikkoja muun muassa messuilla, konserteissa ja yritystilaisuuksissa. Paitsi juontajana, Tamminen on työskennellyt myös vyöhyketerapeuttina.

Tamminen palkittiin vuonna 2012 Kullervo Linnan Säätiön Ilpo Hakasalo -palkinnolla, joka jaetaan tunnustuksena populaarimusiikin aseman, arvostuksen ja tunnettavuuden edistämisestä.

Tamminen alkoi juontamaan Radio Pookin *Lauantai-illan Huumaa* 19. maaliskuuta 2022 lähtien.

## Yksityiselämä

Tamminen oli 2009 - 2017 naimisissa Ari Varjosen kanssa. Pariskunnalla oli yksi lapsi, tammikuussa 2009 syntynyt tytär Taika. Tammisen nykyinen puoliso on Jan Vaaka.

## Lähteet
Yorktown-luokka (lentotukialus)

**Yorktown-luokka** oli Yhdysvaltain laivaston kolmen aluksen muodostama lentotukialusluokka toisessa maailmansodassa.

## Valmistus
Yhdysvaltain laivaston kokemukset Lexington-luokan taisteluristeilijöistä valmistetuista aluksista ja pienemmästä, mutta lentotukialukseksi suunnitellusta, *[[USS Ranger (CV-4)|USS Rangerista]]* johtivat suurten lentotukialusten hankintaan. Laivaston perusteena oli suurten lentokonemäärien joustavampi käyttö sekä suuremman aluksen kyky selviytyä vaurioista. Tuloksena oli kaksi uutta lentotukialusta *USS Yorktown* ja *USS Enterprise*, jotka saatiin palveluskäyttöön 1937 ja 1938.

Alukset olivat nopeita ja monipuolisia ja niiden kansilla kykeni operoimaan saman aikaisesti yli 80 lentokonetta, mikä oli lähes saman verran kuin suuremmilla Lexington-luokan aluksilla. Yhteenlaskettuna Yhdysvaltain laivaston lentotukialustonnisto vastasi Washingtonin laivastosopimuksen lentotukialuksille määritettyä ylärajaa 135&nbsp;000 tonnia, kun siinä oli otettu huomioon 14&nbsp;700 tonnin *[[USS Wasp (CV-7)|USS Wasp]]*. Yhdysvaltain irtautuminen laivastosopimuksista 1937 mahdollisti luokan kolmannen aluksen *[[USS Hornet (1940)|USS Hornetin]]* (palvelukseen 1941) valmistuksen aloittamisen.

## Lähteet

*
*

### Viitteet
Laredo (Texas)

**Laredo** on kaupunki Webbin piirikunnassa Texasissa Yhdysvalloissa. Se sijaitsee Rio Granden varrella. Vuonna 2008 kaupungissa oli 221&nbsp;659 asukasta. Se on perustettu vuonna 1755. Kaupunki on tärkeä paikka Yhdysvaltojen ja Meksikon väliselle kaupalle ja turismille.

Toisen maailmansodan aikana kaupungissa oli taistelulentäjien koulutuspaikka, joka suljettiin sodan jälkeen. Vuosina 1952-1973 samalla lentokentällä toimi ilmavoimien tukikohta.

Asukasluvun kehitys:
* 1880: 3521 asukasta
* 1900: 13 429 asukasta
* 1920: 22 710 asukasta
* 1940: 39 274 asukasta
* 1960: 60 678 asukasta
* 1990: 122 899 asukasta
* 2000: 176 576 asukasta

## Lähteet

## Aiheesta muualla

* Kaupungin kotisivut
Unelmavävyt

**Unelmavävyt** on suomalainen tanssi-iskelmä-yhtye. Yhtye voitti vuonna 2004 SMORK-kilpailussa tanssiorkesterien Suomen-mestaruuden ja pääsi *[[Kesäillan valssi (televisio-ohjelma)|Kesäillan valssi]]* -ohjelman kesän vakioyhtyeeksi.

## Diskografia
### Albumit

* Kotini maailma (MTG 2005)
* Lauluja tytöistä ja pojista (Spiral 2009)
* Sydän (Sony Music 2011)

### Singlet
* Kotini maailma (2004)
* Janina (2005)
* Hiljaa hyvä tulla saa (2005)
* Oletko vielä mun (2008)
* Niin kaunis on hän (2008)
* Kanssas kävelen rantaa (Ni Una Sola Palabra, Paulina Rubio) (2009)
* Ikävä seuraa (2009)
* Kartta kutsuu kulkemaan (2011)
* Jonakin päivänä Feat. Mikko Mäkeläinen (2011)

## Kokoonpano
* Tuomas Myllylä (laulu ja kitara)
* Vesa Saloranta (basso)
* Mikko Lund (rummut)
* Pekka Tervahartiala (koskettimet, haitari ja laulu)

### Entiset jäsenet
* Joonas Nyman (laulu ja kitara)
* Petteri Määttänen (rummut)
* Marko Oittinen (rummut)
*Pekka Nebelung (2003-2006)
* Sami Rajala (2003-2007)
* Tommi Seikola (2003-2008
* Henri Murtojärvi (2008-2010)
* Niklas Söderlund (2003-2004)
* Kauko Mäkinen (2003)
* Karri Kerkelä (rummut)
* Tomi Rinne (kitara)
*

## Lähteet
* Yhtyeen viralliset kotisivut 

## Aiheesta muualla
* Unelmavävyt Auraviihteen verkkosivuilla
Pyhän Pietarin kirkko (Derby)

**Pyhän Pietarin kirkko**() on normanniaikainen kirkko Derbyssä, Englannissa. Sen arvioidaan rakennetun Edvard Tunnustajan aikana vuonna 1042 ja se mainitaan vuoden 1086 Domesday bookissa.

Oliver Cromwellin aikana kirkosta varastettiin tuoli, joka löytyi vuonna 1960 huutokaupasta, jolloin se saatiin takaisin kirkolle.

## Lähteet

## Aiheesta muualla
Dihydroksiasetoni

**Dihydroksiasetoni** eli **DHA** eli **1,3-dihydroksiasetoni** (C3H6O3) on kaksi hydroksyyliryhmää sisältävä ketoni. Sitä voidaan pitää yksinkertaisimpana ketoosihiilihydraateista, ja se on niistä myös ainoa, joka ei ole optisesti aktiivinen. Yhdistettä käytetään muun muassa itsestään ruskettavissa voiteissa ja orgaanisessa synteesissä.

## Valmistus
Dihydroksiasetonia voidaan tuottaa korkeassa paineessa ja lämpötilassa formaldehydistä. Tämän reaktion ongelmana on kuitenkin huono selektiivisyys, ja se vaatii kalliit turvalaitteistot. Tämän vuoksi yhdistettä tuotetaan pääasiassa mikrobiologisesti glyserolia hapettamalla. Mikrobiologisessa tuotannossa ongelmia ovat muun muassa hapetuksen vaatima suuri happimäärä, suuren glyseroli- tai dihydroksiasetonikonsentraation aiheuttama kasvun estyminen. Tämän vuoksi panosreaktorien lisäksi teolliseen valmistukseen on kehitetty puolipanosprosesseja, jossa glyserolia syötetään fermentointireaktoriin, kunnes haluttu dihydroksiasetonikonsentraatio on saavutettu, minkä jälkeen fermentointireaktori tyhjennetään. Dihydroksiasetoniin bioteknillistä tuotantoa on pyritty parantamaan geenitekniikan avulla ja tähän tarkoitukseen on tutkittu erityisesti *[[Gluconobacter oxydans]]* -bakteeria.

## Käyttö
Dihydroksiasetonista voidaan tuottaa lääkkeitä ja muita hienokemikaaleja kuten fungisideja ja muovien pehmentimiä. Suurin käyttö on kuitenkin kosmetiikkateollisuudessa itseruskettavien voiteiden ainesosana. Yhdiste tuottaa ihoon ruskean värin reagoidessaan ihon keratiiniproteiinin aminohappojen kanssa. Reaktio on tyypiltään Maillard-reaktio. Dihydroksiasetonia sisältävät valmisteet saattavat aiheuttaa allergisen reaktion. Dihydroksiasetonin lisäksi voiteet voivat sisältää myös toista sokerimolekyyliä erytruloosia, jonka aiheuttaman rusketuksen kehittyminen kestää kuitenkin kauemmin.

## Lähteet

## Aiheesta muualla

* Human Metabolome Database (HMDB): Dihydroxyacetone 
* Food Component Database (FooDB): Dihydroxyacetone 
*DrugBank: Dihydroxyacetone 
*Kyoto Encyclopedia of Genes and Genomes (KEGG): Dihydroxyacetone 
*ChemBlink: 1,3-Dihydroxyacetone
Haaveilen

**Haaveilen** on laulaja-lauluntekijä Tonin vuonna 1990 julkaistu ensimmäinen sooloalbumi. Sen on tuottanut Jyrki Niemi Unitor Oy:n Poko Rekords -levy-yhtiölle.

Albumi on äänitetty JJ-studiolla ja miksattu Finnvox-Studiolla helmikuussa 1990.

Etukannen valokuvan on ottanut Jorma Rajamäki. Kannen on suunnitellut ja takakannen valokuvan ottanut Kari Lahtinen. LP-levyn kannen on valmistanut Uudenmaan Ammattipaino Ky.

Albumin nimikappale on julkaistu myös kokoelmalevyllä *[[Suomirokkia II]]*.

## Kappaleet
Kappaleet on säveltänyt Toni Lähteenmäki, sanoittanut Toni Lähteenmäki ja Tuula Lehtinen sekä sovittanut Jyrki Niemi, ellei toisin ole mainittu.

**A-puoli**
# 
# 
# 
# 
# 
# 

**B-puoli**
# 
# 
# 
# 
# 

Kappaleiden julkaisuoikeudet omistaa Jee-Jee Music Oy.

## Soittajat
* Toni Lähteenmäki – laulu ja kitara
* Jyrki Niemi – kosketinsoittimet
* Markku Petander – kitara
* Tony Nieminen – rummut ja lyömäsoittimet
* Pertti Tolonen – basso ja taustalaulu

+

* Veli-Pekka Niemi – trumpetti ja flyygelitorvi
* Sami Ruusukallio – taustalaulu

## Lähteet
* Toni LP *Haaveilen* (Poko Rekords PÄLP 109, 1990)
Lauttasaaren metroasema

**Lauttasaaren metroasema** () on Helsingin metron maanalainen asema Lauttasaaren kaupunginosassa Helsingissä. Se on itäisin vuonna 2017 valmistuneen Länsimetron metroasemista. Vuonna 2025 asemaa käytti arkipäivisin keskimäärin 16&nbsp;500 matkustajaa. 

Aseman pääsisäänkäynti on kauppakeskus Lauttiksen yhteydessä ja toinen sisäänkäynti Gyldénintiellä. Molemmista lippuhalleista johtaa laiturialueelle kolmet liukuportaat ja kaksi vinohissiä.

Asema sijoittui Helsingin seudun liikenteen vuoden 2019 maksuvyöhykeuudistuksessa Helsingin kantakaupungin kattavalle A-maksuvyöhykkeelle.

## Historia
Ruoholahden ja Lauttasaaren välisen tunnelin rakennustyöt alkoivat loppuvuodesta 2012 ja Lauttasaaren aseman alkuvuodesta 2013. Rakennusurakkakilpailun voitti Skanska, ja urakan arvoksi laskettiin 30 miljoonaa euroa, joista 21,3 miljoonaa asemaan ja 8,7 miljoonaa tunnellin.

Kesällä 2016 Länsimetro Oy otti Skanskalta haltuunsa aseman työmaan loppuunsaatettavaksi. Asema avattiin yhdessä muun Länsimetron kanssa 18. marraskuuta 2017.

Vuonna 2021 Lauttasaaren ja Hakaniemen asemilla kokeiltiin niin sanottuja äänimajakoita, joiden on tarkoitus helpottaa eri tavoin liikunta- ja toimintaesteisten matkustajien kulkemista asemalla.

## Arkkitehtuuri
Lauttasaaren metroaseman on suunnitellut Pekka Helinin arkkitehtitoimisto Helin & Co. Aseman visuaalisena teemana ovat jää ja lumi. Lauttasaari toimii siten vastinkappaleena saman toimiston suunnittelemalle Koivusaaren metroasemalle, joka ottaa inspiraatiota merestä ja vedestä.

Laiturialueen kattoa koristaa valotaideteos, joka muodostuu 700 LED-riippuvalaisimesta. Kauppakeskuksen puoleisen lippuhallin pilarirakenne kunnioittaa muodollaan puretun Lauttasaaren vesitornin muistoa.

## Kuvia

Tiedosto:Lauttasaari metro station western entrance (Mar 2017).jpg|Lauttasaaren metroaseman läntinen sisäänkäynti rakenteilla Gyldénintiellä maaliskuussa 2017.
Tiedosto:Lauttasaaren metroasema 5.jpg|Liukuportaat.
Tiedosto:Lauttasaaren metroasema 4.jpg|Kauppakeskuksen sisäänkäyntipaviljonki.


## Lähteet

## Aiheesta muualla

* Lauttasaaren metroasema Länsimetron verkkosivuilla
* Lauttasaaren metroasema HKL:n verkkosivuilla
Bill Finger

**Milton "Bill" Finger** (8. helmikuuta 1914 – 18. tammikuuta 1974) oli yhdysvaltalainen sarjakuvien tekijä. Hän loi yhdessä Bob Kanen kanssa Batman-hahmon ja oli mukana kehittämässä sarjaa. Finger on valittu kuolemansa jälkeen kahteen sarjakuva-alan kunniagalleriaan, Jack Kirby Hall of Fameen 1994 ja Will Eisner Comic Book Hall of Fameen 1999.

## Lähteet
Suomen evankelis-luterilaisen kirkon varhaiskasvatus

**Kirkon varhaiskasvatus** on kirkon tekemää työtä alle kouluikäisten parissa. Suomen evankelis-luterilaisen kirkon varhaiskasvatusta toteuttavat paikallisseurakunnat ja kristilliset järjestöt. Kirkon varhaiskasvatuksen tavoitteena on tukea kodin kristillistä kasvatusta ja lapsen turvallista kokonaiskehitystä.

Varhaiskasvatuksen toimintoja seurakunnissa ovat muun muassa päiväkerhotoiminta, erilaiset perhekerhot, pyhäkoulut, koululaisten aamu- ja iltapäivätoiminta, lapsille ja perheille suunnatut kirkkohetket ja jumalanpalvelukset, varhaisiän musiikkikasvatus, yhteydenpito lapsiperheisiin, lapsiperheille suunnatut tapahtumat sekä leiri- ja kesäkerhotoiminta. Kirkko tekee myös yhteistyötä yhteiskunnan varhaiskasvatuksen toimijoiden kuten päiväkotien kanssa ja tukee varhaiskasvatuksessa tapahtuvaa uskontokasvatusta.

## Aiheesta muualla
* Evankelis-luterilaisen kirkon varhaiskasvatus 
* Evl.fi: Lapset ja perheet
* Pienelle Parasta
Helsingin seurakuntayhtymä

**Helsingin seurakuntayhtymä** (, brändinimeltään **Kirkko Helsingissä**) on Helsingin alueen evankelis-luterilaisten seurakuntien muodostama yhtymä, johon kuuluu 16 suomenkielistä ja kolme ruotsinkielistä seurakuntaa. Helsingissä sijaitsevat ja valtakunnallisesti toimivat Olaus Petri församling ja Suomen saksalainen seurakunta eivät kuulu Helsingin seurakuntayhtymään. 

Seurakuntayhtymän toimipaikka Seurakuntien talo sijaitsee Kalliossa Kolmannella linjalla ja siellä sijaitsevat mm. keskusrekisteri, hallinto- ja taloustoimisto, viestintä, kiinteistötoimisto ja yhteinen seurakuntatyö. 

Vuoden 2025 lopussa Helsingin seurakuntayhtymän seurakunnilla oli yhteensä 305&nbsp;362 jäsentä, mikä vastasi noin 43,9 prosenttia helsinkiläisistä. Sekä jäsenosuus että jäsenten määrä ovat olleet viime vuosina selvässä laskussa.

Seurakuntayhtymään eivät hallinnollisesti kuulu evankelis-luterilaisen kirkon sisällä toimivan Suomen Luterilaisen Evankeliumiyhdistyksen Helsingissä käyttämät Luther-kirkko ja Pyhän Sydämen kappeli.

## Seurakunnat

### Suomenkieliset seurakunnat
* Haagan seurakunta
* Helsingin tuomiokirkkoseurakunta
*Herttoniemen seurakunta
* Kallion seurakunta
* Kannelmäen seurakunta
*Lauttasaaren seurakunta
*Malmin seurakunta
* Helsingin Mikaelin seurakunta
*Munkkiniemen seurakunta
*Oulunkylän seurakunta
* Paavalin seurakunta
* Pakilan seurakunta
*Pitäjänmäen seurakunta
* Roihuvuoren seurakunta 
* Töölön seurakunta 
*Vuosaaren seurakunta

### Ruotsinkieliset seurakunnat
* Johannes församling (perustettiin 2009 yhdistämällä Meilahdessa ja Töölössä toiminut Tomas församling, Keski-Helsingissä toiminut Norra svenska församlingen ja Etelä-Helsingissä sekä Lauttasaaressa toiminut Södra svenska församlingen)
* Matteus församling
* Petrus församling (perustettiin 2009 yhdistämällä Länsi-Helsingissä toiminut Lukas församling ja Pohjois-Helsingissä toiminut Markus församling)

## Katso myös
* Uskonto Helsingissä
* Agricolaliike

## Lähteet

## Aiheesta muualla
* Seurakuntayhtymän sivusto.
Vielä mummunakin sen muistat

**Vielä mummunakin sen muistat** on laulaja Gregerin vuonna 1977 julkaistu ensisingle. Sen on tuottanut Chrisse Johansson levy-yhtiölle Oy EMI Finland Ab. Gregerin esikoisalbumi on samanniminen kuin tämän singlen kääntöpuolen kappale, *[[Huulin hymyilevin (Gregerin esikoisalbumi)|Huulin hymyilevin]]*. LP-levyn luettelotunnus on 9C 062-38266 ja tämän singlen 9C 006-38263).

## Kappaleet

# 
: Kuoro ja orkesterin johto: Jori Sivonen

# 
: Kuoro ja orkesterin johto: Thilo Krasmann / Jori Sivonen

## Lähteet
* Gregerin single *Vielä mummunakin sen muistat* (EMI 9C 006-38263, 1977)
Xtube

**Xtube** oli kanadalainen pornograafista materiaalia tarjoava videonlevityssivusto, jonne käyttäjät voivat ladata täysi-ikäisille tarkoitettua videosisältöä. Palvelun käyttöehdoissa mainitaan, että käyttäjien tulee olla vähintään 18 vuotta täyttäneitä.

Sivuston perusti kanadalainen Webnovas Technologies vuonna 2006. Myöhemmin sen osti maailman suurin pornografia-alan yritys MindGeekin ja se kuului Pornhub NETWORKiin.
Heinäkuussa 2021 ilmoitettiin palvelun sulkemisesta saman vuoden syyskuussa.

Xtubessa vieraili päivittäin 4,5 miljoonaa uniikkia käyttäjää. Sivuston pääasialliset kilpailijat olivat PornoTube ja YouPorn. Erään miehen tiedetään tienanneen 1&nbsp;300 yhdysvaltain dollaria sivustolle laittamillaan videoilla.

## Katso myös
* Pornhub

## Lähteet

## Aiheesta muualla
* XTube.com
* XTube sags under weight of own success  
* YouTube porn rival scores 2 million members
Nicolás de Jesús López Rodríguez

**Nicolás de Jesús López Rodríguez** (s. 31. lokakuuta 1936 Barrancas) on katolisen kirkon 28. kesäkuuta 1991 nimitetty kardinaali Dominikaanisesta tasavallasta. Hänet vihittiin papiksi 18. maaliskuuta 1961 ja piispaksi 25. helmikuuta 1978. Hänet nimitettiin San Francisco de Macorisin piispaksi vuonna 1978, ja hän siirtyi Santo Domingon arkkipiispaksi 1981. Vuonna 1982 hänestä tuli lisäksi Dominikaanisen tasavallan armeijan piispa.

Kardinaalina López Rodríguez osallistui vuosien 2005 ja 2013 konklaaveissa uuden paavin valintaan. Vuoden 2025 konklaaviin hän ei saanut osallistua korkean ikänsa vuoksi.

## Lähteet

## Aiheesta muualla
* Catholic News Agency: Cardinals: Lopez Rodriguez, Nicolás de Jesús
Alexandra Stan

**Alexandra Stan** (s. 10. kesäkuuta 1989 Constanța, Romania) on romanialainen laulaja-lauluntekijä ja malli. Hänellä on levytyssopimus Ultra Recordsin kanssa.

Stan julkaisi vuonna 2009 singlet "Show Me the Way" ja "Lollipop (Param Pam Pam)". Hänen kolmas singlensä, "Mr. Saxobeat" julkaistiin tammikuussa 2011. Se sijoittui monissa Euroopan maissa singlelistojen kärkisijoille. Ykköseksi se kipusi Italiassa, Tanskassa, Sveitsissä ja Itävallassa, sekä toiseksi korkeimmalle sijalle Norjassa, Suomessa ja Belgiassa (Vallonia). Myös mm. Espanjassa, Ruotsissa, Alankomaissa ja Ranskassa single on ollut top 10:ssä. Stanin seuraavana singlenä julkaistiin Euroopassa "Get Back (ASAP)". Kesäkuussa 2012 Stan julkaisi uuden kappaleensa "Lemonade", sekä musiikkivideon siihen.

Stanin ensimmäinen albumi, *[[Saxobeats]]*, julkaistiin syyskuussa 2011.

## Diskografia
### Albumit

### Singlet

### Musiikkivideot

## Palkinnot ja ehdokkuudet

## Lähteet

## Aiheesta muualla
* Viralliset kotisivut
Mizrahi

***Mizrahi*** tai ***Mizrachi*** voi tarkoittaa:

* mizrahijuutalaiset, lähi-idän juutalaisia
* Mizrachi (puolue) ja Hapoel HaMizrachi, israelilaisia puolueita
* Bank Mizrahi-Tfahot, pankki Israelissa
* muzika mizrahit, israelilainen musiikkityyli

;Ihmiset:
*Alon Mizrahi (s. 1971), israelilainen entinen jalkapalloilija
*Avi Mizrahi, israelilainen kenraali
*Elijah Mizrachi (1455–1525), turkinjuutalainen rabbi
*Isaac Mizrahi (s. 1961), yhdysvaltalainen muotisuunnittelija
*Michael Mizrachi (s. 1981), yhdysvaltalainen pokeriammattilainen
*Moshé Mizrahi (s. 1931), israelilainen elokuvaohjaaja
*Motti Mizrachi (s. 1946), israelilainen artisti
*Offer Mizrahi (s. 1967), israelilainen entinen jalkapalloilija
*Robert Mizrachi (s. 1978), yhdysvaltalainen pokeriammattilainen
*Shimon Mizrahi (s. 1939), israelilainen koripallovaikuttaja
*Sylvain Mizrahi, *Sylvain Sylvain* (1951–2021), yhdysvaltalainen rockmuusikko
*Yossi Mizrahi (s. 1953), israelilainen jalkapalloilija, nykyinen valmentaja.
Eye of the Tiger (täsmennyssivu)

**"[[Eye of the Tiger (kappale)|Eye of the Tiger]]"** on vuoden 1982 kappale Survivorilta. Se voi tarkoittaa myös:
* ''Eye of the Tiger'', vuoden 1982 albumi, jolla kappale esiintyy
* ''Tiikerinsilmä'' (elokuva) (*Eye of the Tiger*), toiminta/draamaelokuva vuodelta 1986
* *[[Sinbad ja tiikerinsilmä]]*, fantasiaelokuva vuodelta 1977
* *[[The Eye of the Tiger (romaani)|The Eye of the Tiger]]*, vuoden 1975 romaani Wilbur Smithilta
* *[[The Eye of the Tyger]]*, vuoden 2003 romaani Paul J. McAuleylta
Gabonin taistelu

**Gabonin taistelu** (myös **Librevillen taistelu**) oli osa toisen maailmansodan Länsi-Afrikan sotaa, joka käytiin marraskuussa 1940. Taistelun tuloksena Ranskan päiväntasaajan Afrikka siirtyi Vichyn Ranskalta Vapaan Ranskan joukkojen valvontaan ja siten liittoutuneiden puolelle.

## Taustaa
Kenraali Charles de Gaulle saapui Doualaan 8. lokakuuta 1940 ja julkisti 12. lokakuuta suunnitelmansa Ranskan päiväntasaajan Afrikan valtaamisesta. De Gaullen tarkoituksena oli käyttää aluetta Libyaan suunnatun hyökkäyksen tukialueena, minkä vuoksi hän teki tiedustelumatkan Tšadiin selvittääkseen alueen tilanteen.

Vapaan Ranskan joukot ylittivät 27. lokakuuta Ranskan päiväntasaajan Afrikan rajan ja ne valtasivat Mitzicin kaupungin. Vichyn varuskunta Lambarénéssä antautui 5. marraskuuta. Samanaikaisesti Vapaan Ranskan pääjoukot lähtivät de Gaullen ja Marie-Pierre Kœnigin johdolla Doualasta Ranskan Kameruniin, jossa niiden tavoitteena oli Libreville.

Britannian kuninkaallisen laivaston sluuppi *HMS Milford* upotti 8. marraskuuta Vichyn Ranskan laivaston sukellusveneen *Poncoletin*. Koenigin johtamat joukot nousivat maihin Pointe La Mondahissa. Maihinnousseet joukot koostuivat Ranskan muukalaislegioona 13. kevyt prikaati, senegalilaisia ja kamerunilaisia joukkoja.

Seuraavana päivänä Doualasta ilmaan noussut Lysander kone pommitti Librevillen lentokenttää, jonka Koenigin joukot valtasivat. Vapaan Ranskan laivasto, johon kuului sluuppi Savorgnan de Brazza, upotti Vichyn laivaston sluupin Bougainvillen. 12. marraskuuta viimeiset Vichyn Ranskan joukot antautuivat Port Gentilissä ja kuvernööri Masson teki itsemurhan.

Pääosa Vichyn Ranskan sotilaista kieltäytyi liittymästä Vapaan Ranskan joukkoihin ja sen sijaan heidät sijoitettiin vankileirille Brazzavilleen Ranskan Kongoon.

## Katso myös
*Välimeren, Lähi-idän ja Afrikan sotatoimialue toisessa maailmansodassa
Holding Onto Strings Better Left to Fray

__NOTOC__
**Holding Onto Strings Better Left to Fray** on Seetherin viides studioalbumi, joka julkaistiin 17. toukokuuta 2011. Albumin tuotti Brendan O’Brien.

Albumi nousi Yhdysvalloissa Billboard 200 -listan toiselle sijalle.

## Kappaleet

## Kokoonpano
* Shaun Morgan – laulu, rytmikitara
* Dale Stewart – basso, taustalaulu
* John Humphrey – rummut
* Troy McLawhorn – soolokitaristi
* Brendan O'Brien – tuottaja

## Arvostelut
* Allmusic: 
* About.com: 

## Lähteet
Viiden minuutin hiljaisuus

**Viiden minuutin hiljaisuus** on Kaija Koon albumi, joka julkaistiin vuonna 2004.

Albumin on masteroinut Svante Forsbäck.

## Kappaleet

Kaikki kappaleet on säveltänyt ja sanoittanut Markku Impiö sekä sovittanut Jesse Vainio ja Kalle Torniainen, ellei toisin mainita.

# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Viiden minuutin hiljaisuus Discogs-sivustolla
Mikään ei riitä

**Mikään ei riitä** on Kaija Koon albumi, joka julkaistiin vuonna 2002.

## Kappaleet

Kaikki kappaleet on säveltänyt ja sanoittanut Markku Impiö, ellei toisin mainita.

# 
# 
# 
# 
# 
# 
# 
# 
# 
# 
# 

## Kokoonpano
* Kaija Koo – laulu
* Juha Lanu – kitara
* Timo Kämäräinen – kitara (kappale 3)
* Harri Rantanen – bassokitara
* Jesse Vainio – rummut
* Kalle Torniainen – rummut (kappaleet 5, 6, 8 ja 11)
* Abdissa Assefa – lyömäsoittimet

### Tuotanto
* Jesse Vainio – tuottaja, äänittäjä, miksaaja, musiikkiohjelmointi
* Markku Impiö – tuottaja, äänittäjä, miksaaja, kosketinsoitin, musiikkiohjelmointi
* Pauli Saastamoinen – masteroija
* Sampo Hänninen – kansikuva
* Kira Gluschkoff – valokuvat

## Lähteet

## Aiheesta muualla
* Mikään ei riitä Discogs-sivustolla
Shizugataken taistelu

**Shizugataken taistelu** () oli Japanin Sengoku-kaudella käyty taistelu Toyotomi Hideyoshin ja Oda Nobutakan kannattajien välillä.

## Taistelun kulku
Toukokuussa 1583 Oda Nobunagan entinen kenraali Shibata Katsuie järjesti useita samanaikaisia hyökkäyksiä Hideyoshin kenraalien hallitsemiin linnoituksiin. Näihin hyökkäyksiin kuului Sakuma Morimasan yritys vallata Nakagawa Kiyohiden hallitsemaa linnaa, jonka puolustukset kuitenkin kestivät, vaikka itse Kiyohide menehtyi välikohtauksessa. Hyökkäyksen päätteeksi Katsuie käski Morimasaa vetää joukkonsa takaisin, sillä nämä olivat liian kaukana Katsuien omasta armeijasta. Morimasa ei kuitenkaan kuunnellut käskyjä ja leiriytyi suunnitelmanaan uusi hyökkäys. Morimasa uskoi paikalle kiirehtineen vastustajansa Toyotomi Hideyoshin olleen ainakin neljän päivän matkan päässä.

Todellisuudessa Hideyoshin oli kuullut Morimasan hyökkäyksistä ja pakotti miehensä marssimaan yön yli onnistuen saapumaan Shizugatakeen puolentoista päivän sisällä. Sakuma komensi miestensä lopettamaan linnan piirittämisen ja valmistautumaan puolustautumaan, mutta Hideyoshi murtautui joukkojen puolustuksen läpi helposti. Hän pakotti Morimasan joukot perääntymään sekasortoisesti, ja jahtasi näitä Katsuien hallitsemaan Kitanoshon linnaan Echizenin provinssissa. Hideyoshin joukot valtasivat linnan, mutta Katsuie ehti sytyttää sen keskuksen palamaan, tappaa perheensä ja tehdä seppukun.

Hideyoshin puolella taistelleet seitsemän kenraalia saivat taistelusta paljon mainetta ja kunniaa, ja heitä alettiin kutsua nimellä Shizugataken seitsemän keihästä. Näiden kenraalien joukossa oli Katō Kiyomasa, josta sittemmin tuli yksi Hideyoshin lähimmistä alaisista.
Àstrid Bergès-Frisbey

**Àstrid Bergès-Frisbey** (s. 26. toukokuuta 1986 Barcelona, Espanja) on espanjalais-ranskalainen näyttelijä. Hän on näytellyt muun muassa merenneito Syrenaa elokuvassa *[[Pirates of the Caribbean: Vierailla vesillä]]* (2011).

## Aiheesta muualla

*
Sam Claflin

**Samuel George ”Sam” Claflin** (s. 27. kesäkuuta 1986 Ipswich, Suffolk, Britannia) on englantilainen näyttelijä. Hänen tunnetuimpia roolejaan ovat Philip elokuvassa *[[Pirates of the Caribbean: Vierailla vesillä]]* (2011), prinssi William *[[Lumikki ja metsästäjä|Lumikissa ja metsästäjässä]]* (2012), Alex elokuvassa *[[Love, Rosie]]* (2014) sekä Finnick Odair ''Nälkäpeli''-elokuvasarjassa *[[Nälkäpeli – Vihan liekit|Vihan liekeistä]]* (2013) alkaen. Hän esittää myös Will Traynoria vuoden 2016 elokuvassa *[[Kerro minulle jotain hyvää (elokuva)|Kerro minulle jotain hyvää]]*.

## Filmografia
### Elokuvat

## Lähteet

## Aiheesta muualla
*
Country Song

**Country Song** voi tarkoittaa:

* Country Song (Pink Floydin kappale), Pink Floyd -yhtyeen kappale vuodelta 1970
* Country Song (Seetherin kappale), Seether-yhtyeen kappale vuodelta 2011

## Katso myös
* Country
H-Hetki

__NOTOC__
**H-Hetki** on Kaija Koon kymmenes studioalbumi, joka julkaistiin 24. lokakuuta 2007. Radioiden musiikkitoimittajat valitsivat albumin marraskuun 2007 kuukauden levyksi.

## Kappaleet
# 
# 
# 
# 
# 
# 
# 
# 
#          
# 
#  (*bonusraita*)

## Arvostelut
* Hifimaailma: *erittäin positiivinen*

## Lähteet
Suomen parhaat (Kaija Koon albumi)

**Suomen parhaat** on Kaija Koon kokoelma-albumi, joka ilmestyi vuonna 1994.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
#
Amerikkalainen unelma

**Amerikkalainen unelma** on yhdysvaltalainen kansalliseetos, jonka mukaan maan kansalaisille taattu vapaus sisältää myös lupauksen mahdollisuudesta onnen tavoitteluun ja menestykseen. Yhdysvaltalainen historioitsija James Truslow Adams määritteli vuonna 1931 amerikkalaisen unelman näin: ”Elämän tulee olla parempaa ja rikkaampaa sekä täydempää jokaiselle, kykyjensä ja saavutuksiensa mukaisesti, riippumatta yhteiskuntaluokastaan tai niistä olosuhteista joihin on syntynyt.”

Amerikkalainen unelma saatetaan nähdä myös puhtaasti materialistisesta näkökulmasta. Tällöin ihminen työskentelee entistä enemmän ja kovemmin tavoitellessaan materialistista vaurautta, jättämättä itselleen aikaa nauttia siitä.

Amerikkalaisen unelman ajatus sisältyy myös Yhdysvaltain itsenäisyysjulistukseen, jonka mukaan ”kaikki ihmiset on luotu tasa-arvoisiksi” ja että ”heidän Luojansa on heille antanut tiettyjä rikkomattomia Oikeuksia ... näihin oikeuksiin kuuluvat Elämä, Vapaus ja Pyrkimys Onneen (Life, Liberty and the pursuit of Happiness)”.

## Lähteet
When You’re Young (3 Doors Downin kappale)

**When You're Young** on yhdysvaltalaisen rockyhtye 3 Doors Downin singlejulkaisu vuodelta 2011, ja yhtyeen ensimmäinen single heidän viidenneltä studioalbumiltaan *[[Time of My Life]]*. Single julkaistiin ladattavaksi iTunes-musiikkipalveluun 1. helmikuuta 2011, ja se on yhtyeen historian kymmenes singlejulkaisu, joka on saavuttanut Top 10-listasijoituksen Mainstream Rock Charts-singlelistalla.

Kappaletta käytettiin myös *[[SmackDown]]*-painija Edgen jäähyväisjaksossa, joka esitettiin televisiossa 15. huhtikuuta 2011. Edge joutui päättämään painiuransa hänelle diagnosoidun selkäytimen ahtauman myötä. Vamma oli saanut alkunsa vuonna 2003 Edgen niskavammasta.

## Lähteet
Korson Veto (lentopallo)

**Korson Veto** (**KoVe**) on vantaalainen lentopalloseura. Sen miesten edustusjoukkue pelaa lentopallon miesten 1-sarjassa nimellä **Vantaa Ducks**. 

Seuran paras saavutus on miesten lentopallon SM-pronssi kaudelta 2003–2004. KoVe nousi takaisin Suomen pääsarjaan kaudeksi 2011–2012, kun se peri talousvaikeuksien vuoksi liigapaikkansa menettäneen salolaisen Piivolleyn liigapaikan.  Lentopallon miesten liigajoukkueen nimen seura vaihtoi Vantaa Ducksiksi kaudelle 2016–2017, kun Vantaan kaupunki oli esittänyt toiveen, että nimessä esiintyisi sana Vantaa.

Seura jäi viimeiseksi lentopallon mestaruussarjassa kaudella 2023–2024 ja se jättäytyi kauden päätteeksi 1-sarjaan taloudellisiin syihin vedoten.

## Historiaa

KoVen historian paras saavutus liigakentiltä on vuonna 2004 voitettu SM-pronssi. Joukkueen runkopelaajina tuolloin toimivat Petteri Laurila ja Toni Kankaanpää. KoVe lähti kyseisellä kaudella pudotuspeleihin runkosarjan voittajana. Seuraavalla kaudella KoVe esiintyi myös liigamenestyksensä ansiosta arvostetussa CEV-cupissa, mutta ei selviytynyt 16 parhaan joukkoon avauskierroksilta.

Veto tippui SM-liigasta kauden 2006–07 päätteeksi. Jo kyseiselle kaudelle KoVe oli pitänyt takaoven kautta paikkansa liigakentillä, kun Rovaniemen liigaseurat NaPa ja PerPo yhdistyivät ja liiga piti täydentää 12 joukkueen suuruiseksi. Lentopalloliigasta putoamisen jälkeen KoVe kuului pitkään 1-sarjan parhaimpiin joukkueisiin. Se selvitti jokaisella kaudella tiensä vähintään 1-sarjan välieriin asti pitkäaikaisen päävalmentajansa Jouko Lindbergin alaisuudessa 

KoVe pelasi liigakarsintoja kaudella 2010–11 Saimaa Volleyta vastaan, mutta hävisi ottelusarjan vailla otteluvoittoja 3–0. KoVe oli 1-sarjassa toinen häviten finaalisarjan voitoin 2–1 Kokkolan Tiikereille. Kaudeksi 2011–12 KoVe teki paluun Mestaruusliigaan, kun liigahallitus myönsi sille paikan johtuen PiiVolleyn poistuttua liigakentiltä talousvaikeuksien vuoksi.

Ducks palasi lentopalloliigassa mitalipeleihin kaudella 2020–2021 kaatamalla puolivälierissä kahdeksan kautta peräkkäin mitaleille yltäneen Hurrikaanin otteluvoitoin 2–0. Ducksin kevät jäi kuitenkin kruunua vaille, kun se taipui tiukasti välierissä Savo Volleylle otteluvoitoin 2–1 ja yhdellä ottelulla ratkaistun pronssin vei Tiikerit.

Toukokuussa 2024 Ducks ilmoitti luopuvansa sarjapaikastaan talousongelmien vuoksi, ja siirtyi seuraavaksi kaudeksi pelaamaan 1-sarjaan. Kaudella 2024-2025 Vantaa Ducks sijoittui miesten 1-sarjan runkosarjassa neljänneksi, ja puolivälierissä vastaan asettui Outokummun Partion Karpaasit. Karpaasit vei ottelusarjan voitoin 0-2 (3-1, 2-3), joten Ducksin loppusijoitus sarjassa oli viides.   

## Saavutukset
* SM-pronssia 2003–2004
* Runkosarjan voitto 2003–2004

## Lähteet

## Aiheesta muualla
* KoVen kotisivut
Stephen J. Cannell

**Stephen Joseph Cannell** (5. helmikuuta 1941 Los Angeles, Kalifornia – 30. syyskuuta 2010) oli yhdysvaltalainen televisiotuottaja, kirjailija ja näyttelijä.

## Televisio

*Adam-12
*Airwolf
*The A-Team
*Baretta
*Booker
*Broken Badges
*Castle 
*Chase
*Cobra
*Kuuma piiri
*The D.A.
*The Duke
*The Greatest American Hero
*Hardcastle and McCormick
*The Hat Squad
*Hawkeye
*Hunter
*J.J. Starbuck
*The Last Precinct
*Magnum, P.I.
*The 100 Lives of Black Jack Savage
*Pacific Blue 
*Palace Guard
*Profit
*The Quest
*Raikulipojat lennossa
*Renegade 
*Richie Brockelman, Private Eye
*Riptide
*Rockfordin paperit
*The Rousters
*Santa Barbara 
*Silkkiä ja luoteja
*Sonny Spoon
*Stingray
*Stone
*Street Justice
*Tenspeed and Brown Shoe 
*Toma
*Top of the Hill
*21 Jump Street
*Unsub
*Wheels and the Legman
*Wiseguy

## Aiheesta muualla
* Virallinen kotisivu
* Stephen J. Cannell Internet Movie Databasessa 
* Stephen J. Cannell Archive of American Television Interview 
* Stephen J. Cannell Find A Gravessa
Irti (Kaija Koon albumi)

**Irti** on Kaija Koon yhdestoista studioalbumi, joka julkaistiin 17. marraskuuta 2010. Keväällä 2010 Kaija Koo vaihtoi levy-yhtiötä Bonnier Amigo Music Groupista rockyhtye Apulannan luotsaamaan Päijät-Hämeen Sorto ja Riistoon, joka toimi albumin julkaisijana. Apulannan laulaja Toni Wirtanen teki myös kappaleita albumille. Hänen lisäkseen lauluja kirjoitti Jippu, Markku Impiö, Hannu Korkeamäki ja Suurlähettiläiden laulaja-kitaristi Jussu Pöyhönen.

*Irti* menestyi kaupallisesti hyvin sijoittuen albumilistalla toiseksi. Sen ensisingle ”Vapaa” sijoittui sekä single- että latauslistalla ensimmäiseksi.

## Vastaanotto
Albumi sai musiikkikriitikoilta pääosin positiivista palautetta. Ylen arvostelussa kappaleiden kritisoitiin olevan liian samankaltaisia artistin aiemman tuotannon kanssa, mutta arvostelijan mukaan kuunneltaessa ”korvaan tarttuu pääosin positiivisia asioita”. Desibeli.netin toimittaja Mika Roth antoi albumille neljä tähteä viidestä kirjoittaen, että uusi levy-yhtiö ja uudet lauluntekijät ovat tuoneet uutta energiaa Koolle. Keskisuomalaisen arvostelussa kirjoitettiin: ”Levy on näppärää poppia, mutta lopputulos on hieman epätasainen. – – Irti ei ole parasta Kaija Koota, mutta levyllä on puolensa ja hetkensä.”

Suomen musiikkitoimittajat valitsivat albumin vuoden 2010 toiseksi parhaaksi albumiksi, sen jäädessä Suvi Teräsniskan albumin *[[Rakkaus päällemme sataa]]* taakse.

## Kappaleet

## Arvostelut
* Desibeli.net: 

## Listasijoitukset

### Myynti

## Lähteet
Iloinen Linnanmäki

**Iloinen Linnanmäki** on Jack Witikan ohjaama komediaelokuva vuodelta 1960. Päähenkilöinä ovat Tea Istan esittämä pulaan joutuva mainostoimittaja sekä Niilo Tarvajärvi, joka esittää itseään. Komedian nimi mainostaa Linnanmäen huvipuistoa.

Tuottaja Itkonen halusi panostaa ”varmaan aiheeseen”, mutta yleisön kiinnostus ei täyttänyt odotuksia ja elokuva jäi katsojamääriltään vuoden heikoimpaan päähän.

## Arviot
Aikalaisarviossaan Paula Talaskivi (*[[Helsingin Sanomat]]*) piti elokuvaa mieluisana kesäisenä tuulahduksena, kun taas Heikki Eteläpää (*[[Uusi Suomi]]*) valitteli, että ”tekniikka kyllä pelaa tässä elokuvassa, mutta sitä huutavammalta sitten tuntuu kaikkinainen luovan kyvyn puute”.

Myöhemmin elokuva on nähty muun muassa suomalaisen komedian pohjanoteerauksena. Tv-kriitikko Arto Pajukallio näkee elokuvan kehystarinan lempeänä satiirina.

## Näyttelijät

## Lähteet
Keskiajan filosofia (kirja)

**Keskiajan filosofia** on vuonna 2008 ilmestynyt, Gaudeamuksen kustantama kirja keskiajan filosofiasta.

## Lähteet

## Aiheesta muualla
* Juhana Toivanen: Keskiajan filosofian yleisesitys. Tieteessä tapahtuu 2/2009. (PDF)
Juurakon Hulda

**Juurakon Hulda** on Juhani Tervapään eli Hella Wuolijoen kirjoittama näytelmä. Se sai ensiesityksensä Helsingin Kansanteatterissa 10. maaliskuuta 1937 pääparina Emmi Jurkka ja Kaarlo Angerkoski. Näytelmä tapahtuu yksinomaan tuomari Soratien asunnossa. Toisin kuin näytelmästä tehdyssä elokuvassa, tohtori Alisen osuus jää vaatimattomaksi. *Juurakon Huldan* aineksia on havaittavissa myös Wuolijoen 1933 ilmestyneessä vironkielisessä romaanissa *Udutaguste Leeni Tartus* (*[[Usvantakaisten Leeni Tartossa]]*).

Samasta tarinasta on Valentin Vaala ohjannut elokuvan *[[Juurakon Hulda (vuoden 1937 elokuva)|Juurakon Hulda]]*, ja H. C. Potter on ohjannut siitä Hollywood-elokuvan *[[Farmarin tytär]]*, jonka pääosaa näytellyt Loretta Young sai suorituksestaan Oscarin. Hannu Lemisen ohjaama ja käsikirjoittama *[[Vain sinulle]]* on *Juurakon Huldan* teemoista rakennettu muunnelma. 

Eila Raisalo sovitti *Juurakon Huldasta* Radioteatterille vuonna 1956 kuunnelmaversion, jonka ohjasi Urpo Lauri.

## Lähteet
San Sebastián de La Gomera

**San Sebastián de la Gomera** on kaupunki Kanariansaarilla Santa Cruz de Tenerifen maakunnassa. Kaupunki on La Gomeran pääkaupunki. Vuonna 2018 kaupungissa oli 8&nbsp;945 asukasta. Kaupungin pinta-ala on 113,59 neliökilometriä.

Kaupungissa sijaitsee 1500-luvulla valmistunut kirkko *La Iglesia de la Asuncíon*, jossa voi tutustua taideaarteisiin. 1400-luvun puolivälissä valmistunut *Torre del Conde* -niminen torni on yksi Kanariansaarten vanhimpia rakennuksia. *Casa de Colón* on museona toimiva talo, jossa Kristoffer Kolumbuksen kerrotaan asuneen ennen Amerikan-valloitustaan.

## Lähteet

## Aiheesta muualla
King’s Lynn

**King’s Lynn** on satamakaupunki Itä-Englannissa, Norfolkin kreivikunnassa. Kaupunki sijaitsee 156 kilometrin päässä Lontoosta pohjoiseen. Vuonna 2020 asukkaita oli noin 48&nbsp;000. King’s Lynnin pääelinkeino on kalateollisuus.

## Tunnettuja henkilöitä
* Martin Brundle (s. 1959), brittiläinen Formula 1 -kuljettaja
* Joan G. Robinson (1910–1988), englantilainen lasten- ja nuortenkirjailija
* George Russell (s. 1998), brittiläinen Formula 1 -kuljettaja
* Roger Taylor (s. 1949), brittiläinen muusikko
* George Vancouver (1757–1798), brittiläinen upseeri ja tutkimusmatkailija

## Lähteet

## Aiheesta muualla
Guinean lippu

**Guinean lippu** on Guinean tunnus vaakunan ja kansallislaulun ohella. Se otettiin käyttöön maan itsenäistyessä Ranskasta 10. marraskuuta 1958.

Guinean lippu on trikolori, joka perustuu maan entisen siirtomaaisännän Ranskan lippuun. Lipussa on vierekkäin punainen, keltainen ja vihreä pystyviiva. Käytetyt värit ovat niin kutsuttuja panafrikkalaisia värejä. Samalla ne ovat myös maan itsenäisyyteen johtaneen Guinean demokraattisen puolueen tunnusvärit.

Lipun punaisen sanotaan kuvaavan maan vapaustaistelijoiden vuodattamaa verta ja myös hikeä, jota vuodatettiin maan rakentamiseksi. Keltainen kuvaa aurinkoa, maan kultavarantoja sekä uskoa yhteiskunnalliseen oikeudenmukaisuuteen. Vihreä kuvaa maan rehevää luontoa ja maan kansalaisten uutteruutta heidän työssään solidaarisuuden ja maan hyvinvoinnin hyväksi. Liput värit kuvaavat siis myös maan tunnuslausetta *Travail, Justice, Solidarité* (Työ, oikeudenmukaisuus, solidaarisuus).

Guinean lipussa on samat värit kuin naapurimaa Malin lipussa, mutta Malin lipussa vihreä pystyviiva on vasemmalla ja punainen oikealla. Lisäksi Malin lipun vihreä väri on hieman vaaleampi.
Stevenage

**Stevenage** on noin  asukkaan kaupunki ja kaupunkipiiri *(borough)* Hertfordshiren kreivikunnassa Englannissa. Se sijaitsee valtatie A1:n varrella Letchworthin ja Welwyn Garden Cityn välissä, Lontoon pohjoispuolella.

Stevenage oli ensimmäinen kaupunki, johon ohjattiin Lontoon kasvavaa väestöä vuoden 1946 *New Towns* -asetuksella. Stevenagen vanhakaupunki, jossa on vanhoja kievareita, kirkko 1100-luvulta, koulu 1500-luvulta ja kauppatori (vuodesta 1281 alkaen), muodostaa nykyään yhden kaupunginosan. Kaupungin suurin ostoskeskus sijaitsee sen uudessa osassa. A1:n varrella on teollisuutta, joka valmistaa sähkölaitteita.

Formula 1 -kuljettaja Lewis Hamilton ja näyttelijä Ed Westwick ovat syntyneet Stevenagessa.

## Lähteet

## Aiheesta muualla
Pokémon: The Adventures in the Orange Islands

**Pokémon: The Adventures in the Orange Islands** on ''Pokémon''-animesarjan toinen tuotantokausi. Pokémon TV:ssä ja Prime Videossa kausi on ensimmäisen tuotantokauden ohella luokiteltu muista alkuperäisen sarjan tuotantokausista osaksi sarjaa *Pokémon the Series: The Beginning*.

Suomessa toinen tuotantokausi jätettiin kaupallisista syistä kokonaan näyttämättä, koska maassa piti päästä jo toisen sukupolven jaksoihin. Jaksoihin on kuitenkin tehty internetissä fanipohjaisia suomenkielisiä tekstityksiä, mutta tekstitykset sisältävät jaksot on sittemmin poistettu YouTubesta.

Yhdysvalloissa ensimmäinen jakso *Pallet Party Panic* nähtiin viikko *Indigo League* -kauden päättymisen jälkeen 4. joulukuuta 1999. Varsinaisesti kausi alkoi 8. tammikuuta 2000 jaksolla *A Scare in the Air*. Toinen tuotantokausi käsitti 36 jaksoa ja päättyi jaksoon *The Rivalry Revival* 14. lokakuuta 2000.

*The Adventures in the Orange Islands* tehtiin ”täytetuotantokaudeksi”, jotta konsolipelit *[[Pokémon Gold ja Silver]]* saataisiin valmiiksi ja julkaistua samaan aikaan kuin Pokémonin kolmas tuotantokausi, jossa esiintyy samoja uusia pokémoneja kuin Gold ja Silver -peleissä.

Pokémonin virallisten nettisivujen (pokemon.com) mukaan kauden ensimmäiset 25 jaksoa (jaksoon *Charizard Chills* asti) kuuluvat *Indigo Leaguen* loppupuolen kanssa toiseen kauteen ja loput 11 jaksoa *The Johto Journeysin* kanssa kolmanteen kauteen.

## Jaksot

## Äänirooleissa
### Japaninkieliset äänet

### Englanninkieliset äänet

## Lähteet
Pesäpallon suomensarja 1947

**Pesäpallon [[Suomensarja (pesäpallo)|suomensarja]]** pelattiin kolmannen kerran kaudella 1947. Sarjan mestaruuden voitti Tainionkosken Urheilijat.

## Runkosarja

### Koillislohko

### Pohjoislohko

### Itälohko

### Länsilohko

## Loppuottelut

### Ykkösmarkkinat

Lohkovoittajat Kaisaniemessä.

Tainionkosken Urheilijat ja Helsingin Pallo-Toverit nousivat suoraan mestaruussarjaan. Seinäjoen Maila-Jussit kolmosmarkkinoille.

### Kakkosmarkkinat

Lohkojen kakkoset pelasivat karsintaturnauksen Imatralla.

Katajanokan Haukat kolmosmarkkinoille.

### Kolmosmarkkinat

Pelattiin Seinäjoella.

Karsintaan piti osallistua myös Riihimäen Pyrkivä ja Turun Toverit TUL:n puolelta, mutta nämä peruivat osanottonsa.

## Lähteet

* http://www.mrasilainen.com/
* Matti Salminen: Pesäpallo 1947
Fridolf Leopold Hisinger

**Fridolf Leopold Hisinger** (23. huhtikuuta 1845 Fagervik – 8. kesäkuuta 1928 Pohja) oli Billnäsin ruukinpatruuna ja vapaaherra. Hisingerille myönnettiin vuonna 1918 itsenäisen Suomen ensimmäinen vuorineuvoksen arvonimi. Hän kasvatti perimästään Suomen kolmannesta rautaruukista  Billnäsistä nykyaikaisen teollisuusyrityksen. Billnäs menestyi samaan aikaan, kun useilla muilla suomalaisilla ruukeilla jouduttiin 1800-luvun lopulla ja 1900-luvun alussa luopumaan raudan jalostamisesta. Hisinger kykeni vastaamaan kiristyneisiin markkinaolosuhteisiin ja kasvaneeseen kilpailuun. Hisinger muutti vanhan Billnäsin ruukin moderniksi pörssiyhtiöksi, jossa oli parhaimmillaan yli tuhat työntekijää. Neljännes työntekijöistä saapui Billnäsiin ulkomailta, lähinnä Ruotsista, Hollannista ja Saksasta. Hisinger adoptoi vuonna 1906 veljensä Eduard Viktor Eugenien vävyn kapteeni Christer Ludvig Eduard Jägerskiöldin. Hisinger oli sukunsa viimeinen miespuolinen edustaja.

Aiemmin muualla asunut Hisinger rakennutti Billnäsiin ruukinkartanon päärakennukseksi renessanssityylisen puisen Villa Billnäsin, joka paloi 1915. Kaksi vuotta myöhemmin valmistui samalle paikalle uusi Villa Billnäs.

Hisinger oli aatelissäädyssä edustaja valtiopäivillä 1888. 

## Lähteet
Pakanallinen tapakulttuuri

Nykyajan **pakanallinen tapakulttuuri** sisältää uuspakanallisten uskontojen juhlatapoja. Keskeisiä juhlapäivinä ovat auringonkiertoon liittyvät tasaus- ja seisauspäivät. Elämänkaaren eri vaiheiden juhliin kuuluvat etenkin häät, lasten nimenanto ja hautajaiset, joihin kuuluu rituaaleja. 

Esimerkiksi virolaista luonnonuskontoa elvyttävässä maauskossa harrastetaan kansanperinnettä: vanhat laulut, leikit, käsityöt, ruuat, vaatteet, korut ja uskomukset siirretään lapsille vuotuisissa juhlissa. Vastaavasti suomenuskossa vuodenkiertoon sisältyy pyhiä murroshetkiä, jolloin vietetään yhteisiä juhlia. 

Nykyaikaista luonnonuskontoa edustavat wiccat suorittavat juhlistavia rituaaleja täydenkuun aikaan sekä auringonkierron juhlapäivinä. Suuria sapatteja ovat *[[samhain]]*, *[[imbolc]]*, *[[beltane]]* ja *[[lughnasadh]]*. Pienemmät sapatit ovat tasauksina ja seisauksina, *[[yule]]* talvipäivänseisauksena, *[[litha]]* kesäpäivänseisauksena, *[[ostara]]* kevätpäiväntasauksena ja *[[mabon]]* syyspäiväntasauksena.

## Katso myös

* Joulun julkinen asema
* Kalenteririitti
* Uskonnoton tapakulttuuri
* Uuspakanuus

## Lähteet

## Kirjallisuutta
* 
* 

## Aiheesta muualla
* John Macintyre: Pagan weddings. BBC 9.7.2003. 
* Michael Dolan: My Big Fat (Pagan) Wedding: How to Have Your Pagan Ritual Without Offending Your Non-Pagan Guests . Vitchvox.vom. 
* Pagan names .
DFA Records

**DFA Records** on riippumaton levy-yhtiö, jonka perustivat syyskuussa 2001 Mo' Wax -levy-yhtiön perustaja Tim Goldsworthy, muusikko James Murphy sekä manageri Jonathan Galkin. Levy-yhtiö on erikoistunut elektroniseen musiikkiin.